CELEX: 62007FA0069
Language: hu
Date: 2009-09-29 00:00:00
Title: F-69/07. sz. és F-60/08. sz. egyesített ügyek: A Közszolgálati Törvényszék (második tanács) 2009. szeptember 29-i ítélete — O kontra Az Európai Közösségek Bizottsága (Közszolgálat — Szerződéses alkalmazottak — Az egyéb alkalmazottakra vonatkozó alkalmazási feltételek 88. cikke — A munkahely stabilitása — Az egyéb alkalmazottakra vonatkozó alkalmazási feltételek 100. cikke — Orvosi fenntartás — EK 39. cikk — Munkavállalók szabad mozgása)

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/70
            
         A Közszolgálati Törvényszék (második tanács) 2009. szeptember 29-i ítélete — O kontra Az Európai Közösségek Bizottsága
   (F-69/07. sz. és F-60/08. sz. egyesített ügyek) (1)
   
   (Közszolgálat - Szerződéses alkalmazottak - Az egyéb alkalmazottakra vonatkozó alkalmazási feltételek 88. cikke - A munkahely stabilitása - Az egyéb alkalmazottakra vonatkozó alkalmazási feltételek 100. cikke - Orvosi fenntartás - EK 39. cikk - Munkavállalók szabad mozgása)
   2010/C 24/127
   Az eljárás nyelve: francia
   
      Felek
   
   
      Felperes: O (képviselők: S. Orlandi, A. Coolen, J.-N. Louis és É. Marchal ügyvédek)
   
      Alperes: az Európai Közösségek Bizottsága (képviselők: D. Martin és L. Lozano Palacios meghatalmazottak)
   
      Az alperest támogató beavatkozó: az Európai Unió Tanácsa (képviselők: kezdetben az F-69/07. sz. ügyben I. Šulce és M. Simm meghatalmazottak, az F-60/08. sz. ügyben I. Šulce és K. Zieleśkiewicz meghatalmazottak, később a fent említett két ügyben K. Zieleśkiewicz és M. Bauer meghatalmazottak)
   
      Az ügy tárgya
   
   F-69/07. sz. ügy: A felperes mint szerződéses alkalmazott foglalkoztatási feltételeit rögzítő bizottsági határozatok megsemmisítése, mivel azok egyrészt az egyéb alkalmazottakra vonatkozó alkalmazási feltételek 100. cikkében és a tisztviselők személyzeti szabályzata VIII. mellékletének 1. cikkében előírt fenntartás alkalmazását írják elő, másrészt a szerződés időtartamát a 2006. szeptember 16. és 2009. szeptember 15. közötti időszakra korlátozzák
   F-60/08. sz. ügy: A Bizottság azon határozatának megsemmisítése, amely a rokkantsági bizottság véleményének ismeretében az egyéb alkalmazottakra vonatkozó alkalmazási feltételek 100. cikkében előírt fenntartást alkalmazta a felperesre
   
      Az ítélet rendelkező része
   
   
               1.
            
            
               A Közszolgálati Törvényszék az Európai Közösségek Bizottságának 2006. szeptember 14-i határozatát megsemmisíti annyiban, amennyiben a felperessel szemben orvosi fenntartást alkalmazott.
            
         
               2.
            
            
               A Közszolgálati Törvényszék az F-69/07. sz. O kontra Bizottság ügyben előterjesztett keresetet a fentieket meghaladó részében — mint megalapozatlant — elutasítja.
            
         
               3.
            
            
               A Közszolgálati Törvényszék az F-60/08. sz. O kontra Bizottság ügyben előterjesztett keresetet — mint elfogadhatatlant — elutasítja.
            
         
               4.
            
            
               Az Európai Közösségek Bizottsága viseli az F-69/07. sz. ügyben felmerült saját költségeit és a felperes költségei felét
            
         
               5.
            
            
               A felperest viseli az F-69/07. sz. ügyben felmerült saját költségeinek felét, valamint az F-60/08. sz. ügyben felmerült saját költségeit és az Európai Közösségek Bizottságának költségeit.
            
         
               6.
            
            
               Az Európai Unió Tanácsa mindkét ügyben maga viseli a saját költségeit.
            
         
      (1)  F-69/07. sz. ügy: HL C 235., 2007.10.6., 29. o.
   F-60/08. sz. ügy: HL C 223., 2008.8.30., 63. o.